На основу члана 12. став 1. тачка 9) Закона о тржишту капитала („Службени гласник РС“, бр. 31/2011, 112/2015, 108/2016, 9/2020 и 153/2020), члана 305. – 307. и 329. став 1. тачка 2. Закона о привредним друштвима („Службени гласник РС", бр. 36/2011, 99/2011, 83/2014 (др. закон), 5/2015, 44/2018, 95/2018 и 91/2019) и члана 37. став 1. тачка 2. Статута Компаније „Дунав осигурање” а.д.о. („Службени лист Компаније”, бр. 16/12, 40/15, 51/15, 09/16, 21/16, 39/18, 18/19 и 24/19), Скупштина Компаније, на Ванредној седници одржаној дана 24. јуна 2021. године, донела је

**О Д Л У К У**

**о повећању основног капитала и**

**промени номиналне вредности акција**

**Члан 1.**

Вредност основног капитала Компаније Дунав осигурање а.д.о. Београд (у даљем тексту: Компанија) утврђена у годишњем извештају о пословању за 2020. годину износи 5.722.353.281,62 динара, и њега чини акцијски капитал у својини физичких и правних лица који је подељен на 4.226.121 комада обичних акција, номиналне вредности од 651,8681249923820 динара и акцијски капитал у друштвеном власништву који је подељен на 4.552.270 комада обичних акција номиналне вредности 651,8681249923820 динара.

**Члан 2.**

У складу са Одлуком Скупштине акционара С број 11/21 од 27. априла 2021. године о усвајању финансијских извештаја на дан 31.12.2020. године, који су потврђени од стране ревизора, нераспоређена добит Компаније из ранијих година износи 2.447.455.172,02 динара.

Основни капитал Компаније се повећава за део нераспоређене добити из ранијих година у висини од 1.157.650,38 динара из претходног става овог члана, тако да након повећања он износи 5.723.510.932,00 динара.

**Члан 3.**

Повећање основног капитала врши се повећањем номиналне вредности обичних акција са 651,8681249923820 динара на 652,00 динара.

**Члан 4.**

Основни капитал Компаније, након извршеног повећања, ће чинити акцијски капитал у својини физичких и правних лица који је подељен на 4.226.121 комада обичних акција, номиналне вредности од 652,00 динара и акцијски капитал у друштвеном власништву који је подељен на 4.552.270 комада обичних акција номиналне вредности 652,00 динара.

**Члан 5.**

Ова Одлука ступа на снагу даном доношења.

Ову Одлуку регистровати у складу са законом о регистрацији.

**С број:**

**24. јун 2021. године ПРЕДСЕДНИК СКУПШТИНЕ**

**Београд**

**Ана Јовић**